S-469/2007

Mál þetta, sem dómtekið var 15. júní sl., er höfðað með fjórum ákærum Lögreglustjórans á höfuðborgarsvæðinu og einni ákæru ríkissaksóknara. Í fyrsta lagi ákæru Ríkissaksóknara, dagsettri 9. mars 2007 á hendur B-kk-þgf M-kk-þgf Á-kk-þgf, kt. 000000-0000, Laugavegi 161, Reykjavík, E-kk-þgf M-kk-þgf H-kk-þgf, kt. 000000-0000, Stífluseli 3, Reykjavík og G-kk-þgf F-kk-þgf G-kk-þgf, Esjugrund 12a, Reykjavík fyrir eftirtalin brot í Reykjavík í desember á árinu 2006 nema annað sé tekið fram:

A

1. 1. Gegn ákærða E-kk-þgf M-kk-þgf fyrir peningafals, með því að hafa, sunnudaginn 10. desember að Vitastíg 3, falsað 44 fimm þúsund króna peningaseðla, með raðnúmerunum F07472964, F07538721, F06391175 og F06791764, í því skyni að koma þeim í umferð sem ósviknum gjaldeyri og notað til þess sambyggðan litaprentara og skanna í eigu ákærða. Ákærði notaði sama dag einn seðlanna í viðskiptum í verslun Essó við Ártúnshöfða.

Telst þetta varða við 1. mgr. 150. gr. almennra hegningarlaga nr. 19/1940.

2. Gegn G-kk-þgf F-kk-þgf fyrir peningafals, með því að hafa, sunnudaginn 10. desember, notað fimm þúsund króna peningaseðil með raðnúmerinu F07538721, sem ákærði vissi að var falsaður, í viðskiptum í verslun Essó við Ártúnshöfða.

Telst þetta varða við 1. mgr. 151. gr. almennra hegningarlaga nr. 19/1940.

3. Gegn ákærða B-kk-þgf M-kk-þgf og E-kk-þgf M-kk-þgf fyrir peningafals, með því að hafa í félagi, fimmtudaginn 28. desember að Vitastíg 3, falsað 39 fimm þúsund króna peningaseðla með raðnúmerunum F07324283, F08241919 og F08216116, í því skyni að koma þeim í umferð sem ósviknum gjaldeyri og notað til þess sambyggðan litaprentara og skanna sem ákærði B-kk-nf M-kk-nf hafði undir höndum. Ákærði B-kk-nf M-kk-nf notaði fjóra seðlanna í viðskiptum eins og hér greinir:

Föstudaginn 29. desember einn seðil í flugeldasölu Beis ehf. að Faxafeni 8 og einn seðil í flugeldasölu Hjálparsveita skáta við Bryggjuvör 2, Kópavogi.

Laugardaginn 30. desember einn seðil í flugeldasölunni á Bíldshöfða 10.

Einn seðil í flugeldasölunni Alvöru-gæðaflugeldar en uppvíst varð um seðilinn miðvikudaginn 3. janúar 2007.

Telst þetta varða við 1. mgr. 150. gr. almennra hegningarlaga.

B

4. Gegn ákærða B-kk-þgf M-kk-þgf fyrir fíkniefnalagabrot, með því að hafa, sunnudaginn 10. desember, haft í vörslum sínum 4,85 g af amfetamíni sem lögregla lagði hald á við húsleit að Vitastíg 3.

5. Gegn ákærða B-kk-þgf M-kk-þgf fyrir fíkniefnalagabrot, með því að hafa, laugardaginn 30. desember, á bifreiðastæði við Vitastíg, haft í vörslum sínum 6,81 g af amfetamíni sem ákærði kastaði frá sér þegar hann varð lögreglu var.

6. Gegn ákærða G-kk-þgf F-kk-þgf fyrir fíkniefnalagabrot, með því að hafa, laugardaginn 30. desember, haft í vörslum sínum 3,76 g af amfetamíni sem lögregla fann í hægra framsæti bifreiðarinnar LS-867, sem lagt hafði verið í bifreiðarstæði við Vitastíg.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974,

sbr. lög nr. 13/1985 og 68/2001 og 2. gr., sbr. 1. mgr. 14. gr. reglugerðar um ávana- og

fíkniefni og önnur eftirlitsskyld efni nr. 233/2001, sbr. reglugerð nr. 848/2002.

C

Gegn ákærða B-kk-þgf M-kk-þgf fyrir vopnalagabrot, með því að hafa átt og haft í vörslum sínum bitvopn með 14,4 sentimetra löngu hnífsblaði, sem fannst við leit í bifreiðinni LS-867, laugardaginn 30. desember.

Telst þetta varða við a. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærðu verði dæmdir til refsingar.

Þess er krafist, með skírskotun til 1. tl. 1. mgr. 69. gr. almennra hegningarlaga, að ákærði E-kk-nf M-kk-nf sæti upptöku á sambyggðum litaprentara og skanna af gerðinni Hewlett Packard Photosmart c3180 og ákærði B-kk-nf M-kk-nf á sambyggðum litaprentara og skanna af gerðinni Hewlett Packard Psc 2210, sbr. 1. og 3. tölulið ákæru.

Þess er krafist, með skírskotun til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, að ákærði B-kk-nf M-kk-nf sæti upptöku á 11,66 g af amfetamíni og ákærði G-kk-nf F-kk-nf á 3,76 g af amfetamíni, sbr. 4., 5. og 6. tölulið ákæru.

Þess er krafist, með skírskotun til 1. mgr. 37. gr. laga nr. 16/1998, að ákærði B-kk-nf M-kk-nf sæti upptöku á bitvopni, sbr. 7. tölulið ákæru.

Af hálfu Alvöru-gæðaflugelda ehf., kennitala 000000-0000, er þess krafist að ákærði B-kk-nf M-kk-nf verði dæmdur til greiðslu skaðabóta að fjárhæð kr. 5.000 auk vaxta „samkvæmt 8. gr. laga um vexti og verðtryggingu nr. 38/2001 frá tjónsdegi þann 30. 12. 2006 en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.“

Í öðru lagi er málið höfðað með ákæru lögreglustjórans á höfuðborgarsvæðinu, dagsettri 22. mars 2007 á hendur E-kk-þgf M-kk-þgf H-kk-þgf, Vitastíg 3, Reykjavík og G-kk-þgf F-kk-þgf G-kk-þgf, Esjugrund 12a, Reykjavík. Málið sem upphaflega var nr. S-470/2007 var sameinað máli því sem rekið var vegna fyrrnefndu ákærunnar frá 9. mars og þau rekin undir númeri þess, S-469/2007.

Ákært var fyrir eftirtalin brot:

I.

Á hendur ákærða E-kk-þgf M-kk-þgf, fyrir nytjastuld með því að hafa aðfaranótt mánudagsins 31. júli 2006, í félagi með A-kk-þgf Þ-kk-þgf E-kk-þgf, kt. 000000-0000, tekið bifreiðina RO-269 til eigin nota í heimildarleysi, þar sem hún stóð á bifreiðastæði við Síðumúla 17 í Reykjavík, og ekið henni víðsvegar um borgina, en bifreiðin fannst síðar þennan dag, alelda við Rauðhóla.

Telst þetta varða við 1. mgr. 259. gr. almennra hegningarlaga nr. 19, 1940, sbr. lög nr. 20, 1956.

II.

Á hendur ákærðu báðum, fyrir þjófnað með því að hafa á sama tíma og ofan greinir stolið Bosch hersluvél, AEG höggborvél og kúbeini úr ofangreindri bifreið.

Telst þetta varða við 244. gr. almennra hegningarlaga nr. 19, 1940.

III.

Á hendur G-kk-þgf F-kk-þgf, fyrir fjársvik, með því að hafa að morgni mánudagsins 31. júlí 2006, í félagi með A-kk-þgf Þ-kk-þgf E-kk-þgf, kt. 000000-0000, svikið út vörur í verslun Skeljungs hf. við Vesturlandsveg í Reykjavík að verðmæti 4.131 krónu, með því að framvísa viðskiptakorti í eigu fyritækisins Kone ehf., sem ákærði tók ófrjálsri hendi úr ofangreindri bifreið, og þannig heimildarlaust látið skuldfæra andvirði varanna á viðskiptareikning fyrirtækisins.

Telst þetta varða við 248. gr. almennra hegningarlaga nr. 19, 1940.

IV.

Á hendur ákærðu báðum, fyrir þjófnað, með því að hafa, í félagi, aðfaranótt mánudagsins 12. júní 2006, stolið úr afgreiðslu Hótels Eddu að Stórutjörnum í Þingeyjarsveit, Hewlett Packard borðtölvu, tölvuskjá og tölvulofneti, og að auk 28 dósum af Viking léttbjór og 8 flöskum af Powerade orkudrykkjum.

Telst þetta varða við 244. gr. almennra hegningarlaga nr. 19, 1940.

V.

Á hendur ákærðu báðum, fyrir þjófnað, með því að hafa mánudaginn 12. júní 2006, í félagi farið inn í geymsluskúr við sumarbústaðinn Þrasastaði við Arnarstapaveg í Þingeyjarsveit, og stolið þaðan heftibyssu, fræsara, fræsaratönnum, topplyklasetti og Black og Decker borasetti.

Telst þetta varða við 244. gr. almennra hegningarlaga nr. 19, 1940.

VI.

Á hendur ákærða E-kk-þgf M-kk-þgf, fyrir fíkniefnalagabrot, með því að hafa mánudaginn 12. júní 2006, átt 43,95 af hassi, sem lögregla fann við leit í bifreið meðákærða G-kk-ef F-kk-ef, NY-740, er hún hafði afskipti af þeim, þar sem þeir óku eftir þjóðvegi 1, skammt innan við Svalbarðseyri.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

VII.

Á hendur ákærða G-kk-þgf F-kk-þgf, fyrir fíkniefnalagabrot, með því að hafa á sama stað og tíma og greinir í ákærulið III, haft í vörslum sínum 0,47 g af amfetamíni og 0,89 g af hassi.

Telst þetta varða við 2. gr., sbr. 5. gr. laga um ávana- og fíkniefni nr. 65, 1974, sbr. og 6. gr. sömu laga, að því er varðar meðferð ákærða á hassi, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

VIII.

Á hendur ákærða G-kk-þgf F-kk-þgf, fyrir hylmingu, með því að hafa á sama stað og tíma og greinir í ákærulið III, haft í vörslum sínum talstöð af gerðinni Yaesu FNB 24, þrátt fyrir að vita að um þjófstolinn mun væri að ræða, en talstöðinni var stolið þann 28. maí 2006 úr bifreiðinni KL-348, þar sem hún stóð við Eldshöfða 10 í Reykjavík.

Telst þetta varða við 1. mgr. 254. gr. almennra hegningarlaga nr. 19, 1940.

IX.

Á hendur ákærða G-kk-þgf F-kk-þgf, fyrir hylmingu, með því að hafa fimmtudaginn 22. júní 2006, haft í vörslum sínum tölvu af gerðinni IBM Thinkpad, að verðmæti um 120.000 krónur, þrátt fyrir að vita að um þjófstolinn mun væri að ræða, en tölvunni var stolið þann 19. maí 2006 frá Giljaseli 13 í Reykjavík.

Telst þetta varða við 1. mgr. 254. gr. almennra hegningarlaga nr. 19, 1940.

X.

Á hendur ákærða G-kk-þgf F-kk-þgf, fyrir hylmingu, með því að hafa aðfaranótt þriðjudagsins 27. júní 2006, haft í vörslum sínum harmoniku af gerðinni Exelshore, að verðmæti um 200.000 krónur, þrátt fyrir að vita að um þjófstolinn mun væri að ræða, en harmonikunni var stolið þann 9. júní 2006 úr húsbíl, sem stóð við Torfufell 1-19 í Reykjavík.

Telst þetta varða við 1. mgr. 254. gr. almennra hegningarlaga nr. 19, 1940.

XI.

Á hendur ákærða E-kk-þgf M-kk-þgf, fyrir skjalafals með því að hafa föstudaginn 10. nóvember 2006, um kl. 17:50, í verslun Lyfju við Lágmúla í Reykjavík, framvísað fölsuðum lyfseðli og þannig reynt að blekkja starfsmann verslunarinnar til að afhenda sér lyfseðilskylt lyf.

Telst þetta varða við 1. mgr. 155. gr. almennra hegningarlaga nr. 19, 1940.

XII.

Á hendur ákærða E-kk-þgf M-kk-þgf, fyrir skjalafals með því að hafa föstudaginn 10. nóvember 2006, um kl. 18:50, í verslun Lyfju við Smáratorg í Kópavogi, framvísað fölsuðum lyfseðli og þannig reynt að blekkja starfsmann verslunarinnar til að afhenda sér lyfseðilskylt lyf.

Telst þetta varða við 1. mgr. 155. gr. almennra hegningarlaga nr. 19, 1940.

XIII.

Á hendur ákærða E-kk-þgf M-kk-þgf, fyrir fíkniefnalagabrot, með því að hafa að kvöldi mánudagsins 4. desember 2006, haft í vörslum sínum 1,03 g af amfetamíni og 3,72 g af hassi, sem lögregla fann við leit á honum í Smáralind, Kópavogi.

Telst þetta varða við 2. gr., sbr. 5. gr., laga um ávana- og fíkniefni nr. 65, 1974, sbr. og 6. gr. sömu laga, að því er varðar meðferð ákærða á hassi, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

XIV.

Á hendur ákærða E-kk-þgf M-kk-þgf, fyrir gripdeild, með því að hafa að kvöldi miðvikudagsins 12. júlí 2006, á bensínafgreiðslustöð Olís við Álfheima í Reykjavík dælt eldsneyti á bifreiðina NY-740, að verðmæti 4.001 kr., og ekið á brott án þess að greiða fyrir það.

Telst þetta varða við 245. gr. almennra hegningarlaga nr. 19, 1940.

Í málinu gerir G-kk-nf K-kk-nf, f.h. Olíuverzlunar Íslands, kt. 000000-0000, þá kröfu að ákærði verði dæmdur til að greiða skaðabætur að fjárhæð 4.001 krónu, auk vaxta samkvæmt 8. gr. laga nr. 38, 2001 um vexti og verðbætur, frá tjónsdegi, en síðan dráttarvaxta samkvæmt 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

XV.

Á hendur ákærða E-kk-þgf M-kk-þgf, fyrir skjalabrot og umferðarlagabrot, með því að hafa að morgni þriðjudagsins 15. ágúst 2006, ekið bifreiðinni IL-965, án ökuréttinda, austur Suðurlandsbraut í Reykjavík, uns lögregla stöðvaði akstur hans við Grensásveg, þar sem ákærði, í lögreglubifreiðinni, framvísaði ökuskírteini M-kk-ef G-kk-ef, sem stolið var þann 4. ágúst 2006 úr bifreiðinni BN-239, þar sem hún stóð við Safamýri 28 í Reykjavík.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50, 1987, sbr. 3. gr. laga nr. 57, 1997 og 1. mgr. 157. gr. almennra hegningarlaga nr. 19, 1940.

XVI.

Á hendur ákærða G-kk-þgf F-kk-þgf, fyrir fíkniefnalagabrot, með því að hafa á nýársdag 2007, haft í vörslum sínum 2,08 g af amfetamíni, sem lögregla fann við leit á honum við Vitastíg 3 í Reykjavík.

Telst þetta varða við 2. gr., sbr. 5. gr. laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

XVII.

Á hendur ákærða G-kk-þgf F-kk-þgf, fyrir fíkniefnalagabrot, með því að hafa aðfaranótt 2. janúar 2007, haft í vörslum sínum 0,23 g af maríhúana, sem lögregla fann við leit á honum á lögreglustöð við Hverfisgötu í Reykjavík.

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

XVIII.

Á hendur ákærða G-kk-þgf F-kk-þgf, fyrir fíkniefnalagabrot, með því að hafa miðvikudaginn 17. janúar 2007, haft í vörslum sínum 4,6 g af amfetamíni, sem lögregla fann við leit á honum við Stórholt í Reykjavík.

Telst þetta varða við 2. gr., sbr. 5. gr. laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

XIX.

Á hendur ákærða E-kk-þgf M-kk-þgf, fyrir fíkniefnalaga- og vopnalagabrot, með því að hafa aðfaranótt fimmtudagsins 3. ágúst 2006, haft í vörslum sínum 14,83 g af amfetamíni og hníf af gerðinni Butterfly, sem lögregla fann er hún hafði afskipti af honum við Ármúla í Reykjavík.

Telst þetta varða við 2. gr., sbr. 5. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002 og b-lið 2. mgr. 30. gr., sbr. 1. mgr. 36. gr. vopnalaga nr. 16, 1998.

XX.

Á hendur ákærða E-kk-þgf M-kk-þgf, fyrir vopnalagabrot, með því að hafa miðvikudaginn 17. janúar 2007, við Stórholt í Reykjavík, borið hníf á almannafæri, sem lögregla fann er hún hafði afskipti af honum við Ármúla í Reykjavík.

Telst þetta varða við 1. mgr. 30. gr., sbr. 1. mgr. 36. gr. vopnalaga nr. 16, 1998.

XXI.

Á hendur ákærðu báðum, fyrir hylmingu, með því að hafa haft í vörslum sínum, á sameiginlegum dvalarstað að Hlíð í Varmadal, Mosfellsbæ, borvél af gerðinni Festool að verðmæti 45.367 krónur, sem lögregla fann við húsleit mánudaginn 8. janúar 2007, en vélinni var stolið úr húsnæði að Skeiðarási 12 í Garðabæ á tímabilinu 29. desember 2006 til 2. janúar 2007.

Telst þetta varða við 1. mgr. 254. gr. almennra hegningarlaga nr. 19, 1940.

XXII.

Á hendur ákærða G-kk-þgf F-kk-þgf, fyrir fíkniefnalagabrot, með því að hafa mánudaginn 8. janúar 2007, haft í vörslum sínum 5,77 g af amfetamíni, sem lögregla fann við líkamsleit á honum að Hlíð í Varmadal, Mosfellsbæ,.

Telst þetta varða við 2. gr., sbr. 5. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

XXIII.

Á hendur ákærða E-kk-þgf M-kk-þgf, fyrir hylmingu, með því að hafa tekið við af ónafngreindum manni og haft í vörslum sínum, á dvalarstað sínum að Hlíð í Varmadal, Mosfellsbæ, tveimur vélsleðum með skráninganúmerunum ZL-898 og YF-892 og vésleðakerru, samtals að verðmæti 790.000 krónur, sem lögregla fann við eftirgrenslan miðvikudaginn 10. janúar 2007, en sleðanum og kerrunni var stolið úr bílageymslu að Naustabryggju 21-25 í Reykjavík, á tímabilinu 6. til 8. janúar 2007.

Telst þetta varða við 1. mgr. 254. gr. almennra hegningarlaga nr. 19, 1940.

XXIV.

Á hendur ákærða G-kk-þgf F-kk-þgf, fyrir þjófnað, með því að hafa föstudaginn 5. janúar farið inn í einbýlishúsið að Brúnastöðum 46 í Reykjavík og stolið þaðan Dell borðtölvu, Fujitsu Siemens fartölvu, tölvutösku, tónlistartölvu af gerðinni Ipod Nanon 4 GB, Sony Ericsson farsíma, gallabuxum, íþróttatösku, nælu, hring, hálsmeni með krossi, sjónauka af gerðinni Asahi pentax, tveimur armböndum úr silfri, hálskeðju úr gulli, karlmannsúri, 360.000 krónum í reiðufé, tveimur stafrænum myndavélum, vegabréfi tveimur armbandsúrum, minniskorti í Motorala farsíma, sjónvarpskorti úr tölvu, tölvubíllykli, eyrnarlokkum, hlífðarloki fyrir sjónauka, evrum að verðmæti 25.000 krónur og hleðslutæki fyrir myndavél, samtals að verðmæti krónur 990.300.

Telst þetta varða við 244. gr. almennra hegningarlaga nr. 19, 1940.

XXV.

Á hendur ákærðu báðum, fyrir hylmingu, með því að hafa haft í vörslum sínum, á sameiginlegum dvalarstað að Hlíð í Varmadal, Mosfellsbæ, MP3 spilara, geilsadiskadrif, DVD-ferðaspilara, seðlaveski, símboða, ávísunarhefti, bankabók og debetkort, samtals að verðmæti 38.761 krónur, sem lögregla fann við húsleit mánudaginn 8. janúar 2007, en munum þessum var stolið úr húsnæði að Bæjarási 1 í Mosfellsbæ fyrr þann sama dag.

Telst þetta varða við 1. mgr. 254. gr. almennra hegningarlaga nr. 19, 1940.

XXVI.

Á hendur ákærðu báðum, fyrir hylmingu, með því að hafa haft í vörslum sínum, á sameiginlegum dvalarstað að Hlíð í Varmadal, Mosfellsbæ, sjónauka af gerðinni Pentax að verðmæti 5.000 krónur, sem lögregla fann við húsleit mánudaginn 8. janúar 2007, en sjónaukanum var stolið úr bifreiðinni RR-438, þar sem hún stóð við Skeiðarás 4 á tímabilinu 28. til 31. desember 2006.

Telst þetta varða við 1. mgr. 254. gr. almennra hegningarlaga nr. 19, 1940.

XXVII.

Á hendur ákærða G-kk-þgf F-kk-þgf, fyrir fíkniefnalagabrot, með því að hafa aðfaranótt föstudagsins 19. janúar 2007, haft í vörslum sínum 11,60 g af amfetamíni og 2,99 g af hassi, sem lögregla fann við leit á honum á lögreglustöð við Hverfisgötu í Reykjavík.

Telst þetta varða við 2. gr., sbr. 5. gr., laga um ávana- og fíkniefni nr. 65, 1974, sbr. og 6. gr. sömu laga, að því er varðar meðferð ákærða á hassi, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

XXVIII.

Á hendur ákærða E-kk-þgf M-kk-þgf, fyrir umferðarlagabrot með því að hafa aðfaranótt föstudagsins 19. janúar 2007, ekið bifreiðinni OR-347, sviptur ökurétti, um Varmaland í Mosfellsbæ, þar sem lögregla stöðvaði akstur hans.

Telst þetta varða við 1. mgr. 48. gr. umferðarlaga nr. 50, 1987.

XXIX.

Á hendur ákærðu báðum, fyrir hylmingu, með því að hafa haft í vörslum sínum, á sameiginlegum dvalarstað að Hlíð í Varmadal, Mosfellsbæ, batterísskrúfvél, topplyklasett og steinbora, sem lögregla fann við húsleit mánudaginn 8. janúar 2007, en munum þessum stolið úr nýbyggingu að Helluvaði 13 í Reykjavík aðfaranótt mánudagsins 20. nóvember 2006.

Telst þetta varða við 1. mgr. 254. gr. almennra hegningarlaga nr. 19, 1940.

XXX.

Á hendur ákærða G-kk-þgf F-kk-þgf, fyrir hylmingu, með því að hafa haft í vörslum sínum að Hlíð í Varmadal, Mosfellsbæ, 15” flatskjá af gerðinni Vista að verðmæti 40.000 krónur, sem lögregla fann við húsleit mánudaginn 8. janúar 2007, en munum þessum var stolið úr einbýlishúsinu að Básahrauni 18 í Þorlákshöfn þriðjudaginn 31. október 2006.

Telst þetta varða við 1. mgr. 254. gr. almennra hegningarlaga nr. 19, 1940.

Þess er krafist að ákærðu verði dæmdir til refsingar og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Í þriðja lagi er málið höfðað með ákæru lögreglustjórans á höfuðborgarsvæðinu, dagsettri 22. mars 2007 á hendur B-kk-þgf M-kk-þgf Á-kk-þgf, Hverfisgötu 34, Reykjavík. Málið sem upphaflega var nr. S-471/2007 var sameinað máli því sem rekið var vegna fyrrnefndu ákærunnar frá 9. mars og þau rekin undir númeri þess, S-469/2007.

Ákært var fyrir eftirtalin brot:

I.

Fyrir fjársvik með því að hafa í fimm skipti, á tímabilinu 2. til 11. maí 2006, svikið út vörur að fjárhæð 421.778 krónur, úr verslun Byko við Skemmuveg 4a í Kópavogi, með því að gefa afgreiðslumanni verslunarinnar upp kennitölu A-kk-ef P-kk-ef J-kk-ef og þannig í heimildarleysi látið skuldfæra andvirði varanna á viðskiptareikning Bortækni ehf., sem hér greinir:

2. maí kr. 104.019

5. maí kr. 47.961

6. maí kr. 145.902

9. maí kr. 41.991

11. maí kr. 81.905

Telst þetta varða við 248. gr. almennra hegningarlaga nr. 19, 1940.

II.

Fyrir umferðarlagabrot, með því að hafa aðfaranótt laugardagsins 16. september 2006, um kl. 03:00, ekið bifreiðinni PM-256, án gildra ökuréttinda vestur Kirkjustræti í Reykjavík, uns lögregla stöðvaði akstur hans.

Telst þetta varða við 1. mgr. 48. gr. sbr. 1. mgr. 100. gr. umferðarlaga nr. 50, 1987, sbr. 3. gr. laga nr. 57, 1997

III.

Fyrir umferðarlagabrot, með því að hafa aðfaranótt laugardagsins 16. september 2006, um kl. 03:30, ekið bifreiðinni PM-256, án gildra ökuréttinda um Fjólugötu í Reykjavík.

Telst þetta varða við 1. mgr. 48. gr. sbr. 1. mgr. 100. gr. umferðarlaga nr. 50, 1987, sbr. 3. gr. laga nr. 57, 1997

IV.

Fyrir vopnalagabrot, með því að hafa föstudaginn 29. september 2006, haft í vörslum trékylfu, sem lögregla fann við leit á heimili hans að Framnesvegi 65 í Reykjavík

Telst þetta varða við c.-lið 2. mgr. 30. gr., sbr. 1. mgr. 36. gr. vopnalaga nr. 16, 1998.

V.

Fyrir umferðarlagabrotbrot, með því að hafa aðfaranótt föstudagsins 13. október 2006, ekið bifreiðinni AR-877, án gildra ökuréttinda vestur Miklubraut í Reykjavík, uns lögregla stöðvaði akstur hans við Stakkahlíð.

Telst þetta varða við 1. mgr. 48. gr. sbr. 1. mgr. 100. gr. umferðarlaga nr. 50, 1987, sbr. 3. gr. laga nr. 57, 1997

VI.

Fyrir vopnalaga- og fíkniefnalagabrot, með því að hafa aðfaranótt mánudagsins 16. október 2006, haft í vörslum sínum 1,90 g af amfetamíni, rafmagnsstuðbyssu, tvo hnífa, annar með 15,5 cm löngu blaði en hinn 17,0 cm, og fjaðurhníf, sem lögregla fann í bifreiðinni AR-877, þar sem hún hafði afskipti af honum við Sæbraut í Reykjavík

Telst þetta varða við a., b. og c.-lið 2. mgr. 30. gr., sbr. 1. mgr. 36. gr. vopnalaga nr. 16, 1998 og 2. gr., sbr. 5. gr. laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

VII.

Fyrir nytjastuld og umferðarlagabrot, með því að hafa fimmtudaginn 19. október 2006, heimildarlaust tekið bifreiðina JG-237, og ekið henni frá Akureyri, án þess að hafa gild ökuréttindi, áleiðis til Reykjavíkur, uns hann mistti stjórn á bifreiðinni við Bröttubrekku í Norðurárdal í Borgarfirði, með þeim afleiðingum að hún hafnaði utan vegar.

Telst þetta varða við 1. mgr. 48. gr. og 1. mgr. 71. gr., sbr. 1. mgr. 100. gr. umferðarlaga nr. 50, 1987, sbr. 3. gr. laga nr. 57, 1997 og 1.mgr. 259.gr. almennra hegningarlaga nr. 19, 1940, sbr. lög nr. 20, 1956.

VIII.

Fyrir vopnalagabrot, með því að hafa fimmtudaginn 19. október 2006, haft í vörslum sínum hnúajárn, sem lögregla fann í bifreiðinni JG-237, þar sem hún hafði oltið á Vesturlandsvegi við Bröttubrekku.

Telst þetta varða við c-lið 2. mgr. 30. gr., sbr. 1. mgr. 36. gr. vopnalaga nr. 16, 1998.

IX.

Fyrir fíkniefnalagabrot, með því að hafa að kvöldi miðvikudagsins 1. nóvember 2006, haft í vörslum sínum 1,26 g af amfetamíni og 0,52 g af tóbaksblönduðu kannabisefni, sem lögregla fann í húsi nr. 65 við Framnesveg í Reykjavík.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

X.

Fyrir umferðarlagabrot, með því að hafa að kvöldi fimmtudagsins 2. nóvember 2006, ekið bifreiðinni AR-877, án gildra ökuréttinda og án þess að hafa bílbelti spent, norður Selásbraut í Reykjavík, uns lögregla stöðvaði akstur hans við Reykás.

Telst þetta varða við 1. mgr. 48. gr. og 1. mgr. 71. gr., sbr. 1. mgr. 100. gr. umferðarlaga nr. 50, 1987, sbr. 3. gr. laga nr. 57, 1997.

XI.

Fyrir fíkniefnalagabrot, með því að hafa að kvöldi fimmtudagsins 16. nóvember 2006 haft í vörslum sínum 5,00 g af amfetamíni, sem lögregla fann við leit í bifreið hans AR-877, er hún hafði afskipti af honum við Ártúnshöfða í Reykjavík.

Telst þetta varða við 2. gr., sbr. 5. gr. laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

XII.

Fyrir fíkniefnalagabrot, með því að hafa aðfaranótt þriðjudagsins 21. nóvember 2006 haft í vörslum sínum 4,98 g af vímuefninu MDMA, sem lögregla fann við leit í húsnæðinu við Víkurás 2 í Reykjavík.

Telst þetta varða við 2. gr., sbr. 5. gr. laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

XIII.

Fyrir fíkniefnalaga- og umferðarlagabrot, með því að hafa aðfaranótt fimmtudagsins 23. nóvember 2006, ekið bifreiðinni AR-877, án gildra ökuréttinda um Sæbraut í Reykjavík og svo inn á Holtaveg, gegn rauðu umferðarljósi, og haft í vörslum sínum 8,74 g af amfetamíni, sem lögregla fann við leit á honum.

Telst þetta varða við 1. mgr. 5. gr. og 1. mgr. 48. gr., sbr. 1. mgr. 100. gr. umferðarlaga nr. 50, 1987, sbr. 3. gr. laga nr. 57, 1997 og 2. gr., sbr. 5. gr. laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

XIV.

Fyrir umferðarlagabrot, með því að hafa laugardaginn 25. nóvember 2006, ekið bifreiðinni AR-877, undir áhrifum ávana- og fíkniefna og óhæfur til að stjórna henni örugglega um bifreiðastæði við Smáratorg í Kópavogi og án gildra ökuréttinda, þar sem lögregla stöðvaði akstur hans.

Telst þetta varða við 1. og 2. mgr. 45. gr. a. og 1. mgr. 48. gr. sbr. 1. mgr. 100. gr., umferðarlaga nr. 50,1987, sbr. 5. gr. laga nr. 66, 2006.

XV.

Fyrir umferðarlagabrot, með því að hafa aðfaranótt sunnudagsins 3. desember 2006, ekið bifreiðinni AR-877, án þess að hafa gild ökuréttindi, austur Nýbýlaveg í Kópavogi, uns lögregla stöðvaði akstur hans við Ástún.

Telst þetta varða við 1. mgr. 48. gr. og 1. mgr. 71. gr., sbr. 1. mgr. 100. gr. umferðarlaga nr. 50, 1987, sbr. 3. gr. laga nr. 57, 1997.

XVI.

Fyrir fíkniefnalagabrot, með því að hafa aðfaranótt fimmtudagsins 7. desember 2006 haft í vörslum sínum 0,84 g af amfetamíni, sem lögregla fann við leit á honum Nýbýlaveg 104 í Kópavogi.

Telst þetta varða við 2. gr., sbr. 5. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

XVII.

Fyrir vopnalaga-, fíkniefnalaga- og umferðarlagabrot, með því að hafa föstudaginn 22. desember 2006, ekið bifreiðinni OD-717, án gildra ökuréttinda vestur Bústaðaveg í Reykjavík og gegn rauðu umferðarljósi á gatnamótum Bústaðavegar og Hörgslands, án þess að sinna stöðvunarmerkjum lögreglu, og haft í vörslum sínum 2,99 g af amfetamíni og skotvopn, án skotvopnaleyfis.

Telst þetta varða við 1. mgr. 20. gr., sbr. 1. mgr. 36. gr. vopnalaga nr. 16, 1998, 1. og 3. mgr. 5. gr. og 1. mgr. 48. gr., sbr. 1. mgr. 100. gr. umferðarlaga nr. 50, 1987 og 2. gr., sbr. 5. gr. laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

XVIII.

Fyrir fíkniefnalaga- og umferðarlagabrot, með því að hafa aðfaranótt miðvikudagsins 2. janúar 2007, ekið bifreiðinni AE-154, án gildra ökuréttinda austur Bústaðaveg í Reykjavík og haft í vörslum sínum 0,85 g af tóbaksblönduðu kannabisefni, sem lögregla fann við leit á honum.

Telst þetta varða við 1. mgr. 48. gr. sbr. 1. mgr. 100. gr. umferðarlaga nr. 50, 1987, sbr. 3. gr. laga nr. 57, 1997 og 2. gr., sbr. 5. og 6. gr., laga um ávana- og fíkniefni nr. 65, 1974, sbr. lög nr. 13, 1985 og lög nr. 68, 2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002.

Þess er krafist að ákærði verði dæmdur til refsingar og sviptingar ökuréttar samkvæmt 101. gr. umferðarlaga nr. 50, 1987 og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.

Í fjórða lagi er málið höfðað með ákæru lögreglustjórans á höfuðborgarsvæðinu, dagsettri 4. júní 2007 á hendur G-kk-þgf F-kk-þgf G-kk-þgf, Esjugrund 12a, Reykjavík. Málið sem upphaflega var nr. S-831/2007 var sameinað máli því sem rekið var vegna fyrrnefndu ákærunnar frá 9. mars og þau rekin undir númeri þess, S-469/2007.

Ákært er fyrir hylmingu, með því að hafa aðfaranótt þriðjudagsins 22. ágúst 2006 haft í vörslum sínum í bifreiðinni IL-965, borvél, hjólsög og stingsög af gerðinni Dewalt og járnsög sem á stóð E-kk-nf J-kk-nf og ákærði hafði tekið við af M-x-x W-x-x N-x-x, kt. 000000-0000, þrátt fyrir að ákærða hafi verið ljóst að um þýfi var að ræða og þannig haldið áðurnefndum verkfærum ólöglega fyrir eigandanum, en verkfærunum hafði verið stolið úr bifreiðinni UR-964 fyrir utan íbúðarhús að Eyjabakka 18-32 í Reykjavík á tímabilinu 11. – 14. ágúst 2006.

Telst þetta varða við 1. mgr. 254. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Í fimmta lagi er málið höfðað með ákæru lögreglustjórans á höfuðborgarsvæðinu, dagsettri 4. júní 2007 á hendur E-kk-þgf M-kk-þgf H-kk-þgf, Stífluseli 3, Reykjavík. Málið sem upphaflega var nr. S-832/2007 var sameinað máli því sem rekið var vegna fyrrnefndu ákærunnar frá 9. mars og þau rekin undir númeri þess, S-469/2007.

Ákært er fyrir eftirtalin fíkniefna-, hegningar-, vopna- og umferðarlagabrot:

I.

Fyrir fíkniefnalagabrot, með því að hafa að kvöldi sunnudagsins 6. ágúst 2006, í bifreiðinni RL-366 sem lagt hafði verið til móts við Hólabraut 18 á Akureyri, haft í vörslum sínum 0,45 g af amfetamíni sem lögreglan fann við leit á ákærða.

Telst þetta varða við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Fyrir vopnalagabrot, með því að hafa á sama stað og tíma og greinir í ákærulið I., haft í vörslum sínum og borið á almannafæri, eitt hnúajárn og tvo hnífa með innfelldum blöðum, 7,5 sm og 7,3 sm að lengd.

Telst þetta varða við 1. mgr. 30. gr. og c. lið 2. mgr. 30. gr. vopnalaga nr. 16/1998.

III.

Fyrir þjófnað, með því að hafa aðfaranótt mánudagsins 7. ágúst 2006, í félagi með I-kk-þgf G. S-kk-þgf, kt. 000000-0000, brotist inn í bifreiðina OR-569 þar sem hún stóð á bifreiðastæði við Brimborg að Tryggvabraut 5 á Akureyri og stolið úr henni eftirtöldum verðmætum: topplyklasetti, tveimur verkfæratöskum, rafmagnsborvél, föstum lyklum, startköplum, hjólalegum og pakkdósum í Isuzu, svigskíðum, skíðaskóm, skíðastöfum, sólgleraugum, snjógleraugum, poka með bílahreinsivörum, myndaramma, hleðslutæki fyrir GSM-síma, 5 lítrum af gírolíu, hráolíusíu í Isuzu, skyndihjálpartösku, kuldagalla, teikniborð í kassa, sambyggðu útvarpi og geislaspilara, CB-talstöð, tveimur loftmælum, tveimur geisladiskahylkjum og tveimur felguboltalyklum.

Telst þetta varða við 244. gr. almennra hegningarlaga nr. 19/1944.

IV.

Fyrir þjófnað, með því að hafa aðfaranótt mánudagsins 7. ágúst 2006, í félagi með I-kk-þgf G. S-kk-þgf, kt. 000000-0000, brotist inn í bifreiðina AN-046 þar sem hún stóð fyrir utan Frostagötu 2c á Akureyri og stolið þaðan Ipod spilara og bensínkorti frá Olís.

Telst þetta varða við 244. gr. almennra hegningarlaga nr. 19/1940.

V.

Fyrir þjófnað, með því að hafa mánudaginn 7. ágúst 2006, í félagi með I-kk-þgf G. S-kk-þgf, kt. 000000-0000, brotist inn í sumarhúsið Miðbæ, sem staðsett er 17 km sunnan við Ólafsfjörð og stolið þaðan haglabyssu, lítilli rafstöð og mótor úr sláttuvél.

Telst þetta varða við 244. gr. almennra hegningarlaga nr. 19/1940.

VI.

Fyrir fjársvik, með því að hafa mánudaginn 7. ágúst 2006 um kl. 09:26, svikið út eldsneyti að verðmæti 5.001 kr. á bensínstöð Olís á Ólafsfirði, með því að framvísa viðskiptakorti í eigu Aðstoð sf. sem ákærði hafði komist yfir með innbroti í bifreiðina AN-046, sbr. lið IV. hér að ofan, og þannig látið í heimildarleysi skuldfæra andvirði eldsneytisins á viðskiptareikning Aðstoðar sf.

Telst þetta varða við 248. gr. almennra hegningarlaga nr. 19/1940.

VII.

Fyrir nytjastuld og umferðarlagabrot, með því að hafa í heimildarleysi aðfaranótt mánudagsins 7. ágúst 2006, tekið bifreiðina MV-733 þar sem hún stóð norðan við smurstöð ESSO við Tryggvabraut á Akureyri og ekið henni réttindalaus um götur Akureyrar og víðar þann tíma sem hún var í óheimilli vörslu hans, en ákærði og I-kk-nf G. S-kk-nf, kt. 000000-0000, nýttu bifreiðina meðal annars til að geyma og flytja þýfi.

Telst þetta varða við 1. mgr. 259. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr. umferðarlaga nr. 50/1987.

VIII.

Fyrir nytjastuld og umferðarlagabrot, með því að hafa notað bifreiðina OR-347 í heimildarleysi aðfararnótt föstudagsins 19. janúar 2007 og ekið henni sviptur ökurétti um götur í Reykjavík og nágrenni, uns lögreglan hafði afskipti af honum við Hlíð í Mosfellsbæ.

Telst þetta varða við 1. mgr. 259. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og sæti upptöku á 0,45 g af amfetamíni, hnúajárni og tveimur hnífum sem lögreglan lagði hald á við rannsókn málanna, samkvæmt 6. mgr. 5. gr. laga nr. 65/1974, 2. mgr. 14. gr. reglugerðar nr. 233/2001 og 1. mgr. 37. gr. vopnalaga nr. 16/1998.

Í málinu gera eftirtaldir aðilar bótakröfu á hendur ákærða:

H-kk-nf S-kk-nf, kt. 000000-0000, Litla-Dunhaga, Akureyri, gerir kröfu um að ákærði verði dæmdur til greiðslu skaðabóta að fjárhæð kr. 107.852.

K-kk-nf S-kk-nf, kt. 000000-0000, Hlíðargötu 1, Akureyri, gerir kröfu um að ákærði verði dæmdur til greiðslu skaðabóta að fjárhæð kr. 5.001 auk vaxta samkvæmt 8. gr. laga nr. 38/2001 um vexti og verðtryggingu frá tjónsdegi 7. ágúst 2006, en síðan dráttarvexti samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

Sækjandi féll frá ákærulið XXVIII í ákæru frá 22. mars 2007, á hendur ákærða, E-kk-þgf. Þá féll sækjandi einnig frá þeim hluta ákæruliðar er greinir í ákærukafla XXIV í sömu ákæru og varðar 360.000 krónur í reiðufé og 25.000 krónur í evrum.

Þáttur ákærða, B-kk-ef M-kk-ef.

Ákærði B-kk-nf M-kk-nf hefur játað sök samkvæmt ákæru frá 9. mars 2007 og samkvæmt II, III og V-XVIII. ákærukafla ákæru 22. mars 2007. Er hann sakfelldur fyrir þá háttsemi sem er réttilega heimfærð til refsiákvæða í ákærum. Ákærði krefst þess að honum verði gerð vægasta refsing sem lög leyfa. Hins vegar hefur ákærði neitað sök að því er varðar I og IV ákærukafla síðarnefndu ákærunnar og krefst sýknu af þeim sakargiftum. Þá krefst verjandi ákærða málsvarnarlauna að mati dómsins.

Málsatvik varðandi I. kafla ákæru 22. mars 2007.

Samkvæmt skýrslu lögreglunnar í Kópavogi frá 24. maí 2006 kom F-kk-nf M-kk-nf A-kk-nf, starfsmaður öryggisdeildar Byko, á skrifstofu rannsóknardeildar lögreglunnar í Kópavogi þann sama dag til þess að leggja fram kæru á óþekkta aðila sem tekið hefðu út vörur í Byko á fyrirtækið Bortækni ehf., Vagnhöfða 19, Reykjavík, en það sé með viðskiptareikning 000000-0000. Fjársvikin hafi átt sér stað í 5 skipti á tímabilinu 2. til 11. maí 2006. F-kk-nf greindi svo frá að starfsmaður Bortækni, A-kk-nf P-kk-nf J-kk-nf, hefði úttektarheimild á fyrirtækið Bortækni. Svo virtist sem ókunnir aðilar hefðu tekið út vörur á kennitölu A-kk-ef. Samkvæmt útprentun var um eftirfarandi úttektir að ræða:

2. maí sl. teknar út vörur parket fyrir kr. 104.019.-

5. maí sl. teknar út ýmsar vörur fyrir kr. 47.961.-

6. maí sl. teknar út ýmsar vörur fyrir kr. 145.902.-

9. maí sl. teknar út ýmsar vörur fyrir kr. 41.991.-

11. maí sl. teknar út ýmsar vörur fyrir kr. 81.905.-

Verður nú rakinn framburður ákærða og vitna fyrir dómi um þennan ákærukafla.

Ákærði, B-kk-nf M-kk-nf, játaði að hafa tekið út vörur í þau fimm skipti sem um ræðir í ákæru samtals að verðmæti 421.778 krónur. Ákærði kvaðst á þessum tíma hafa verið í miklu rugli en G-kk-nf Þ-kk-nf, félagi hans á þessum tíma, skuldaði honum peninga. Til þess að G-kk-nf gæti endurgreitt sér, hefði G-kk-nf fengið vin sinn, A-kk-þf, sem var að vinna hjá Bortækni til að gefa honum reikningsnúmerið hjá Bortækni og hefði G-kk-nf sagt að hann hefði leyfi til að taka út af reikningnum.

Ákærði kvað það sjást á myndum sem teknar voru á öryggismyndavél, að í hvert sinn sem hann hefði tekið eitthvað út væri G-kk-nf með honum. Ákærði kvaðst hafa fengið vörurnar í hendur, en það, að þær hafi verið skuldfærðar á reikning Bortækni, hafi ekki komið honum við þar sem einhver samningur hafi verið milli þeirra G-kk-ef og A-kk-ef. Ákærði kvað G-kk-þf hafa sagt sér að skrifa nafn A-kk-ef á reikningana, sem eru fyrirliggjandi í málinu. Ákærði kvaðst ekki þekkja A-kk-þf. G-kk-nf hafi sagt sér að gefa upp kennitölu og nafn A-kk-ef þegar hann tæki vörur út á reikning þar sem A-kk-nf hafi skuldað G-kk-þgf peninga.

Vitnið, G-kk-nf Þ-kk-nf, kvaðst hafa verið með ákærða, B-kk-þgf M-kk-þgf, þegar hann tók út vörurnar í Byko. Kvað hann ákærða hafa skrifað undir greiðslukvittanirnar en hann kvaðst ekki muna hvaða nafn ákærði skrifaði. Vitnið kvaðst kannast við það að hann hafi sagt ákærða að þeim væri heimilt að nota nafn A-kk-ef. Kvað vitnið að A-kk-nf hefði veitt þeim heimild til þess að taka vörur út í Byko á nafni A-kk-ef. Vitnið kvaðst ekki vita hvers vegna A-kk-nf hefði veitt þeim þessa heimild, en vitnið kvað A-kk-þf ekki skulda sér neitt. Vitnið kvaðst hafa talað við A-kk-þf um þetta einu sinni og svo hafi milligöngumaður líka sagt að þetta væri í lagi. Vitnið kvaðst þó ekki muna hver þessi milligöngumaður væri. Vitnið kvað A-kk-þf vera félaga eins vinar síns og þeir hafi umgengist á þessum tíma. Þeir hafi kynnst í gegnum fíkniefnaneyslu. Vitnið kvaðst hafa talið að A-kk-nf hafi haft heimild til þess að leyfa þeim að taka út vörur á nafni Bortækni, en vitnið kvað það hafa hvarflað að sér að þetta væri óheimilt. Vitnið kvaðst hafa sagt ákærða frá því hvað sér fyndist um þetta. Vitnið kvaðst telja að ákærði hefði vitað, alveg eins og vitnið, að þetta væri ef til vill ekki alveg eins og það ætti að vera.

Vitnið, A-kk-nf P-kk-nf J-kk-nf, kvaðst ekki þekkja G-kk-þf Þ-kk-þf og kvaðst ekki hafa veitt G-kk-þgf heimild til að taka út vörur í Byko. Kvað vitnið þá G-kk-þf aldrei hafa verið félaga og þeir hafi aldrei rætt saman sér að vitandi. Kvaðst vitnið aldrei hafa verið í fíkniefnaneyslu. Kvaðst vitnið hafa verið að vinna hjá Bortækni á þessum tíma.

Niðurstaða.

Ákærði bar fyrir dómi að hann hefði gefið upp kennitölu A-kk-ef P-kk-ef J-kk-ef og skrifað nafn hans á reikningana, en ákærði þekkir A-kk-þf ekki neitt. Kvað ákærði að þetta hefði hann gert til að innheimta skuld hjá G-kk-þgf Þ-kk-þgf, félaga sínum, en G-kk-nf hefði sagt ákærða að honum væri þetta heimilt. Vitnið, G-kk-nf kom fyrir dómi og kvað hann rétt að hann hefði sagt ákærða að hann mætti skrifa nafn A-kk-ef undir vöruúttektir í nafni Bortækni, en jafnframt bar hann fyrir dómi að ákærði hefði vitað, alveg eins og vitnið sjálft, að ef til vill væri honum þetta óheimilt.

Vitnið, A-kk-nf P-kk-nf J-kk-nf, kom fyrir dóm og kvaðst ekki þekkja G-kk-þf Þ-kk-þf og kvað hann ekki hafa veitt G-kk-þgf heimild til að taka út ofangreindar vörur.

Þegar litið er til þess að ákærði gaf upp kennitölu manns, sem hann þekkir ekki neitt, skrifaði nafn hans, án heimildar frá honum og lét þannig skuldfæra andvirði vara á viðskiptareikning Bortækni, sem og þess framburðar vitnisins G-kk-ef, að ákærði hefði vitað að ef til vill væri honum þetta óheimilt, er að mati dómsins komin fram lögfull sönnun þess að ákærði hafi gerst sekur um þá háttsemi sem í ákærukafla þessum greinir og er hann sakfelldur fyrir hana. Háttsemi hans er réttilega heimfærð til refsiákvæða.

Málsatvik varðandi IV. ákærukafla í ákæru frá 22. mars 2007.

Þann 29. september 2006 var gerð húsleit á heimili ákærða og E-kvk-ef I-kvk-ef E-kvk-ef að Framnesvegi 65. Við leitina fannst m.a. karatekylfa í eigu ákærða. Samkvæmt ljósmyndum er um að ræða tvískipta kylfu með keðju á milli. Kylfan er vafin með einangrunarlímbandi og er úr tréskafti með 5 stórum járnboltum á hvorum enda.

Verður nú rakinn framburður ákærða og vitna fyrir dómi um þennan ákærukafla.

Ákærði kvaðst kannast við að hafa haft umrædda trékylfu í vörslum sínum en um væri að ræða venjulega hafnarboltakylfu. Ákærði kvaðst hafa farið í Byko og keypt kústskaft og fest keðju í það, en kvaðst ekki hafa vitað að slíkt væri ólöglegt. Ákærði kvaðst hafa æft júdó þegar hann var yngri og sé því mjög flinkur með slíka kylfu og æfi sig mikið með hana. Ákærði kvaðst vera mikill vopnasafnari og að hann safnaði alls konar hnífum og kylfum. Ákærði kvaðst ekki vera sammála því að hin umrædda kylfa væri vopn. Kvað hann slíka kylfu vera aðallega notuð af júdó- og karatefólki til að verjast árásum.

Niðurstaða.

Samkvæmt c-lið 2. mgr. 30. gr. vopnalaga er bannað að hafa í vörslum sínum höggvopn þau er þar greinir, þar á meðal kylfur, sem ekki eru ætlaðar til íþróttanotkunar. Ákærði kvað umrædda kylfu vera aðallega notaða af júdó- og karatefólki og í skjalaskrá lögreglu er kylfunni lýst sem karatekylfu. Er samkvæmt framangreindu ekki hafið yfir skynsamlegan vafa að umrædd kylfa sé ætluð til íþróttaiðkunar, en ekki er bannað að hafa slíka kylfu í vörslum sínum. Ákærði er því sýknaður af þeirri háttsemi sem í ákærukafla þessum greinir.

Viðurlög.

Ákærði, B-kk-nf M-kk-nf, á að baki alllangan sakarferil. Hinn 10. apríl 2001 var hann dæmdur í þriggja mánaða fangelsi, skilorðsbundið til tveggja ára, fyrir þjófnaðarbrot og hinn 1. júní 2001 í 12 mánaða fangelsi, skilorðsbundið til þriggja ára, fyrir rán. Seinni dómurinn var tekinn upp með dómi 24. júní 2002, en með honum var ákærði fundinn sekur um líkamsárás, eignaspjöll og fíkniefnabrot. Með þessum dómi var ákærða í raun ekki gerð frekari refsing en fólst í dóminum frá 1. júní 2001, heldur var upphaf skilorðstíma dæmdrar refsivistar, 12 mánuðir, miðað við birtingu hins nýja dóms. Með dómi 15. júlí 2002 var sú refsing dæmd upp og ákærða gerð 14 mánaða fangelsisrefsing fyrir líkamsárás. Refsingin var að fullu bundin skilorði til fjögurra ára. Þann 9. apríl 2003 var ákærði síðan dæmdur í 18 mánaða fangelsi fyrir fíkniefnabrot, þar af 15 mánuði skilorðsbundið til þriggja ára, en með þeim dómi var ákærða í einu lagi gerð refsing fyrir fíkniefnabrotið og brot samkvæmt síðastgreindum skilorðsdómi. Skilorðsbundni hluti dómsins frá 9. apríl 2003 var síðan tekinn upp með dómi 3. október 2003, en ákærði var þá sakfelldur fyrir fíkniefnbrot og honum gert að sæta fangelsi í 15 mánuði, þar af 12 mánuði skilorðsbundið til þriggja ára. Næst hlaut ákærði refsidóm 3. febrúar 2004. Hann var þá sakfelldur fyrir þjófnað 3. apríl 2003 og fíkniefnbrot 4. sama mánaðar. Var skilorðsbundi hluti dómsins frá 3. október 2003 tekinn upp og ákærða gert að sæta fangelsi í 12 mánuði. Var sá dómur staðfestur með dómi Hæstaréttar 28. október 2004. Síðan þá hefur ákærði hlotið fimm refsidóma. Hinn 3. nóvember 2004 var hann sakfelldur fyrir fíkniefnabrot, en ekki gerð sérstök refsing. Næst hlaut ákærði dóm 18. nóvember 2004, 5.000 króna sekt fyrir umferðarlagabrot. Þá var hann 4. mars 2005 dæmdur í 45 daga fangelsi fyrir hylmingu og brot gegn vopnalögum. Þessu næst var ákærði 28. mars 2007 dæmdur í 9 mánaða fangelsi fyrir fíkniefnabrot og eignaspjöll. Með þeim brotum rauf ákærði skilorð reynslulausnar sem honum var veitt 6. ágúst 2005 á 135 daga eftirstöðvum refsingar samkvæmt framangreindum dómi Hæstaréttar og dómi héraðsdóms 4. mars 2005. Var reynslulausnin tekin upp og dæmd með, sbr. 65. gr. laga nr. 49/2005 um fullnustu refsinga, og ákærða gert að sæta fangelsi í 9 mánuði. Loks var ákærði hinn 16. apríl 2007 dæmdur í 15 mánaða fangelsi fyrir brot gegn 4. mgr. 220. gr. almennra hegningarlaga. Var um hegningarauka að ræða samkvæmt 78. gr. almennra hegningarlaga við dóminn frá 28. mars 2007.

Þau brot sem ákærði hefur verið sakfelldur fyrir í máli þessu er öll framin fyrir uppkvaðningu síðastgreindra dóma og ber því að ákvarða refsingu ákærða sem hegningarauka við þá dóma, sbr. 78. gr. almennra hegningarlaga, en með þeim dómum hefur ákærði verið dæmdur í 24 mánaða fangelsi. Þá verður við ákvörðun refsingar að horfa til 77. gr. almennra hegningarlaga. Einnig verður horft til þess að ákærði hefur játað flest brota sinna, en hins vegar ber að líta til þess að ákærði hefur í máli þessu verið sakfelldur fyrir fjölmörg brot, þar á meðal er brot sem varðað getur allt að 12 ára fangelsi, þ.e. brot gegn 1. mgr. 150. gr. almennra hegningarlaga. Þegar allt framangreint er virt er refsing ákærða ákveðin fangelsi í 6 mánuði.

Þá er ákærði sviptur ökurétti í 4 mánuði frá birtingu dómsins að telja samkvæmt 101. gr. umferðarlaga nr. 50/1987, vegna brots ákærða samkvæmt ákærukafla XIV í ákæru frá 22. mars 2007.

Skaðabótakröfur.

Alvöru-gæðaflugeldar ehf. hafa krafist þess að ákærði verði dæmdur til greiðslu 5.000 króna auk vaxta. Ákærði hefur samþykkt bótakröfu þessa og verður dæmdur til greiðslu hennar auk vaxta frá 30. desember 2006 samkvæmt 8. gr. laga um vexti og verðtryggingu nr. 38/2001 til 28. júní 2007, en frá þeim degi með dráttarvöxtum samkvæmt 9. gr. sömu laga til greiðsludags.

Upptökukröfur.

Þá sæti ákærði, B-kk-nf M-kk-nf, upptöku á sambyggðum litaprentara og skanna af gerðinni Hewlett Packard Psc 2210, og bitvopni, 32,39 g af amfetamíni, 1,37 g af tóbaksblönduðu kannabisefni, 4,98 g af MDMA.

Sakarkostnaður.

Með vísan til 1. mgr. 165. gr. laga nr. 19/1991 greiði ákærði sinn hluta sakarkostnaðar málsins, 470.709 krónur, þar með talin málsvarnarlaun skipaðs verjanda síns, H-kk-ef I-kk-ef hæstaréttarlögmanns, 250.000 krónur að meðtöldum virðisaukaskatti.

Þáttur ákærða, E-kk-ef M-kk-ef.

Ákærði, E-kk-nf M-kk-nf, hefur játað sök samkvæmt ákærum frá 22. mars 2007 og 4. júní 2007, að öðru leyti en því að hann kvaðst ekki vera viss um að hafa tekið alla þá hluti er greinir í ákærukafla III í ákæru frá 4. júní 2007. Er ákærði sakfelldur fyrir þá háttsemi sem í ákærunum greinir, að öðru leyti en því að ósannað er að ákærði hafi tekið alla þá hluti er greinir í ákærukafla III, en ákærði er engu að síður sakfelldur fyrir þjófnað, með vísan til játningar hans. Háttsemi hans er réttilega heimfærð til refsiákvæða í ákærunum. Að því er varðar ákærulið A í ákæru frá 9. mars 2007 hefur ákærði játað að hafa gerst sekur um peningafals og að hafa notað einn seðlanna eins og greinir í ákæru en ákærði kvaðst ekki hafa ætlað sér að koma seðlunum í umferð. Ákærði hefur játað aðra þá háttsemi sem greinir í ákæru frá 9. mars 2007. Krefst ákærði þess að honum verði gerð vægasta refsing sem lög leyfa. Þá krefst verjandi ákærða málsvarnarlauna að mati dómsins.

Málavextir varðandi ákærukafla A, 1 og A,3.

A, 1. Samkvæmt frumskýrslu lögreglunnar í Reykjavík frá 10. desember 2006 var tilkynnt að tveir menn væru að versla í Essó, Ártúnshöfða og ætluðu sér að nota falsaðan 5000 króna seðil. Starfsmaður Esso, A-x-x Z-x-x, kvað ungan mann hafa komið akandi bifreiðinni OD-717 og pantað sér vörur. Ökumaður OD-717 hafi afhent honum 5000 króna seðil, fyrir greiðslu á vörunum. A-x-x kvaðst hafa fundist þessi seðill eitthvað einkennilegur og því beðið ökumanninn um að hinkra. A-x-x kvaðst hafa farið og sýnt öðrum starfsmanni seðilinn til að hann væri viss í sinni sök. Þeir hafi síðan haft samband við lögreglu og tafið fyrir ökumanni OD-717. Ökumaðurinn hafi ekki fengið neinar vörur afhentar.

Ökumaður bifreiðarinnar OD-717 var ákærði, G-kk-nf F-kk-nf G-kk-nf, og með honum í bifreiðinni var E-kk-nf M-kk-nf H-kk-nf. Ákærði, E-kk-nf, viðurkenndi að hafa keypt vörur í Esso, en vildi ekki vilja tjá sig um hvernig hann hefði greitt fyrir vörurnar að öðru leyti en því að hann kvaðst hafa greitt fyrir þær með reiðufé.

Í myndavélaeftirlitskerfi Esso kom fram að farþegi bifreiðarinnar OD-717, þ.e. ákærði, E-kk-nf, fór út úr bifreiðinni á meðan bifreiðin var kyrrstæð við bifreiðalúguna. Síðar kom í ljós að verslað hafði verið fyrir 1.033 krónur og greitt með 5000 króna seðli í versluninni. Reyndist sá seðill einnig vera falsaður og var lagt hald á hann. Ákærðu, G-kk-nf og E-kk-nf, voru handteknir og fluttir á lögreglustöðina við Hverfisgötu.

Ákærði, G-kk-nf, heimilaði leit í bifreiðinni OD-717 og fann lögregla tvo 5000 króna seðla í hanskahólfi bifreiðarinnar, sem hún taldi vera falsaða. Þeir voru með raðnúmerunum F06791764 og F06391175. Lagt var hald á þessa seðla.

A,3. Samkvæmt skýrslu lögreglunnar í Reykjavík, dagsettri 30. desember 2006, var för bifreiðarinnar LS-867, sem ekið var Hverfisgötu í norður, stöðvuð, en ökumaður hennar var ákærði, B-kk-nf og með honum í bifreiðinni var ákærði, G-kk-nf.

Í hólfi í ökumannshurð blasti við 5000 króna seðill. Við nánari athugun virtist peningaseðillinn falsaður. Númer seðilsins er F08216116.

Ákærði, B-kk-nf, heimilaði leit í bifreiðinni, en kvaðst ekki vilja tjá sig um fölsuðu peningana. Við leit í bifreiðinni fundust m.a. stafræn myndavél í bakpoka ákærða, B-kk-ef, sem innihélt myndir af 5000 króna ljósrituðum seðlum ofl. Að leit lokinni var ákærði, B-kk-nf, vistaður í fangageymslu.

Við húsleit í íbúð að Vitastíg 3, voru haldlagðar 15.000 krónur. Um var að ræða þrjá 5000 króna seðla, F08216116, F08241919 og F07324283.

Verður nú rakinn framburður ákærða og vitna fyrir dómi um þennan ákærukafla.

Ákærði, E-kk-nf, kvaðst hafa útbúið 44 fimm þúsund króna seðla eins og greinir í ákærukafla A,1. Hann kvaðst einnig hafa afhent einn seðil í verslun Esso við Ártúnshöfða. Hann kvaðst hafa verið að ,,prufa“ prentara sem hann hafi verið nýbúinn að kaupa en hann hafi aldrei ætlað að koma seðlunum í umferð. Honum hafi brugðið þegar afgreiðslumaður tók við seðlinum á Esso og hafi hann ekki alveg vitað hvað hann átti að gera svo að hann hafi bara gengið út. Lögreglan hafi komið fljótlega í kjölfarið. Ákærði kvaðst hafa verið í mikilli neyslu á þessum tíma en væri í lagi í dag og kominn með vinnu.

Spurður um ákærulið 3 í A kafla ákæru, kvað ákærði að meðákærði, B-kk-nf, hefði beðið sig um að útbúa seðlana. Hafi ákærði sýnt meðákærða, B-kk-þgf, hvernig ætti að útbúa seðlana, en hafi svo ekkert skipt sér meira af því og hafi hann aldrei ætlað sér að nota seðlana sjálfur. Ákærði kvaðst ekki vita hvað B-kk-nf hafi ætlað að gera við seðlana, en kvað að sig rámaði í að B-kk-nf hafi sagt að hann ætlaði að láta sig fá eitthvað fyrir þetta.

Ákærði, B-kk-nf, kvaðst hafa fengið meðákærða, E-kk-þf, til að útbúa peningaseðlana fyrir sig og hafi hann látið tilleiðast, en ekki verið alveg fús til þess. Ákærði kvaðst sjálfur hafa komið með skannerinn til meðákærða. Ákærði kvaðst hafa verið í miklu rugli á þessum tíma og átt í útistöðum við leiðindanáunga en hann hafi ætlað að staðgreiða eiturlyf með þessum seðlum. Ákærði kvað meðákærða, E-kk-þf, ekki hafa notað neitt af seðlunum.

Ákærði, G-kk-nf, kvað meðákærða, E-kk-þf, hafa afhent sér fimm þúsund króna seðilinn er greinir í ákærulið A, 2 og hafi hann, þ.e. G-kk-nf, afhent seðilinn er hann hafði pantað vörur í bifreiðalúgunni á bensínstöðinni Esssó. Í kjölfarið hafi lögreglan mætt á staðinn og hann verið handtekinn. Ákærði kvaðst hafa verið í fíkniefnaneyslu á þessum tíma en staðan væri góð í dag, hann væri edrú, byggi hjá móður sinni og væri kominn með vinnu.

Niðurstaða.

Ákærði, E-kk-nf, hefur játað að hafa falsað þá peningaseðla er greinir í ákæruliðum 1 og 3, en neitað að hafa ætlað sér að koma þeim í umferð sem ósviknum gjaldmiðli. Ákærði hefur sjálfur borið fyrir dómi að hann hafi notað einn seðilinn í viðskiptum í verslun Essó, Ártúnshöfða. Þá bar meðákærði, G-kk-nf, fyrir dómi að ákærði, E-kk-nf, hefði látið hann fá fimm þúsund króna seðil til þess að kaupa fyrir vörur í bensínstöð Essó. Þegar framangreint er virt er sannað að ákærði hafi ætlað sér að koma seðlum þeim er greinir í ákærukafla A, 1 í umferð sem ósviknum gjaldmiðli.

Þegar litið er til framburðar ákærða, B-kk-ef M-kk-ef, fyrir dóminum um aðkomu ákærða, E-kk-ef, að peningafölsuninni er greinir í ákærukafla A, 3 og þess framburðar ákærða, B-kk-ef, um að ákærði, E-kk-nf, hafi ekki notað neinn af þeim peningaseðlum er þar greinir, er ósannað að ákærði hafi ætlað sér að koma þeim peningaseðlum í umferð og er ákærði sýknaður af þeirri háttsemi.

Viðurlög.

Ákærða, E-kk-þgf, hefur einu sinni verið gert að greiða sekt vegna umferðarlagabrots og tvisvar vegna brots gegn lögum um ávana- og fíkniefni. Hinn 30. október 2006 var hann dæmdur í sex mánaða fangelsi, þar af voru fjórir mánuðir skilorðsbundnir til fjögurra ára, fyrir þjófnað, tilraun til þjófnaðar, eignaspjöll, nytjastuld, brot gegn umferðarlögum og lögum um ávana- og fíkniefni. Þá hlaut ákærði dóm fyrir þjófnað þann 14. mars sl. en var ekki gerð nein sérstök refsing.

Í máli þessu hefur ákærði verið sakfelldur fyrir fjölmörg brot, þar á meðal brot gegn 1. mgr. 150. gr. almennra hegningarlaga, en það brot getur varðað allt að 12 ára fangelsi. Auk þess hefur hann verið sakfelldur fyrir margs konar auðgunarbrot, skjalafalsbrot, fíkniefnalagabrot, umferðarlagabrot og vopnalagabrot. Öll þessi brot eru framin á tiltölulega skömmum tíma og lýsir fjöldi brotanna einbeittum brotavilja ákærða. Við ákvörðun refsingar ber að horfa til fjölda brotanna og þess að sum brotanna eru framin í félagi við aðra. Auk þess verður horft til þess að ákærði hefur játað flest brota sinna og verið samvinnuþýður við meðferð málsins. Ákærði hefur borið því við að hann hafi verið í mikilli neyslu á þeim tíma sem brotin eru framin, en nú sé hann hættur í neyslu og farinn að vinna. Hefur ákærði lagt fram staðfestingu frá Hlaðgerðarkoti, meðferðarstofnun, um að hann hafi gengist þar undir meðferð. Horfir þetta til refsimildunar.

Sum brota ákærða eru framin fyrir uppkvaðningu dómsins frá 30. október 2006 og ber því að ákvarða refsingu að hluta til með hliðsjón af 78. gr. almennra hegningarlaga, sem hegningarauka. Þegar litið er til fjölda þeirra brota sem ákærði framdi fyrir uppsögu dómsins frá 30. október 2006, leikur ekki vafi á að refsing sem þar var ákveðin hefði verið ákveðin mun þyngri en í dóminum greinir, ef brot þessi hefðu þá verið dæmd með. Sum brota ákærða eru framin eftir uppsögu dómsins og hefur ákærði rofið skilorð dómsins með þeim brotum. Ber því með vísan til 60. gr. almennra hegningarlaga að taka upp skilorðshluta dómsins, þ.e. fjóra mánuði og ákveða refsingu ákærða í einu lagi, sbr. 77. gr. almennra hegningarlaga.

Þegar allt framangreint er virt er refsing ákærða ákveðin fangelsi í 13 mánuði.

Skaðabótakröfur.

Í málinu liggur fyrir skaðabótakrafa frá Olíuverslun Íslands á hendur ákærða, að fjárhæð 4.001 krónur, auk vaxta. Krafan er vegna töku eldsneytis sem ákærði dældi á bifreiðina NY-740, án þess að greiða fyrir. Ákærði hefur játað háttsemi þessa og krafan er studd fullnægjandi gögnum. Verður ákærði dæmdur til greiðslu kröfunnar með vöxtum samkvæmt 8. gr. laga nr. 38/2001 um vexti og verðbætur frá 12. júlí 2006 til 24. desember 2006, en frá þeim degi með dráttarvöxtum samkvæmt 6. gr., sbr. 9. gr. sömu laga til greiðsludags.

Þá liggur fyrir skaðabótakrafa H-kk-ef S-kk-ef að fjárhæð 107.852 krónur, vegna muna sem teknir voru úr bifreiðinni OR-569. Ákærði hefur verið sakfelldur fyrir þjófnað úr bifreiðinni OR-569, en að mati dómsins var ekki sannað, gegn neitun ákærða, að hann hefði tekið alla þá muni er í ákæru greinir úr bifreiðinni. Þá er krafan svo vanreifuð og að hluta til byggð á áætlunum og ágiskunum, að vísa ber henni frá dómi.

Þá liggur fyrir skaðabótakrafa K-kk-ef S-kk-ef að fjárhæð 5.001 krónur. Ákærði hefur játað að hafa svikið út eldsneyti að fjárhæð 5.001 krónur á bensínstöð Olís á Ólafsfirði og nemur bótakrafan þeirri fjárhæð. Er hún studd fullnægjandi gögnum og er á hana fallist auk vaxta samkvæmt 8. gr. laga nr. 38/2001 um vexti og verðtryggingu frá 7. ágúst 2006 til dómsuppsögudags, en með dráttarvöxtum frá þeim degi samkvæmt 1. mgr. 6. gr., sbr. 9. gr. sömu laga til greiðsludags.

Upptökukröfur.

Ákærði, E-kk-nf M-kk-nf, sæti upptöku á sambyggðum litaprentara og skanna af gerðinni Hewlett Packard Photosmart c3180, 47,67 g af hassi og 15,86 g af amfetamíni.

Sakarkostnaður.

Ákærði, E-kk-nf M-kk-nf, greiði sinn hluta sakarkostnaðar málsins, sem er málsvarnarþóknun skipaðs verjanda hans á rannsóknarstigi, 50.423 krónur, að meðtöldum virðisaukaskatti, auk síns hluta málsvarnarlauna skipaðs verjanda síns, A-kvk-ef J-kvk-ef héraðsdómslögmanns, 175.000 krónur að meðtöldum virðisaukaskatti, samtals, 225.423 krónur. Við ákvörðun málsvarnarlauna var tekið tillit til vinnu verjanda á rannsóknarstigi.

Þáttur ákærða, G-kk-ef F-kk-ef.

Ákærði G-kk-nf F-kk-nf hefur játað sök samkvæmt ákærum frá 9. mars 2007, 22. mars 2007 og 4. júní 2007. Samrýmist játning hans gögnum málsins og er hann sakfelldur fyrir þá háttsemi sem þar greinir og er þar réttilega heimfærð til refsiákvæða. Ákærði krefst þess að honum verði gerð vægasta refsing sem lög leyfa. Þá krefst verjandi ákærða málsvarnarlauna að mati dómsins.

Ákvörðun viðurlaga

Samkvæmt sakavottorði ákærða, G-kk-ef F-kk-ef, var útgáfu ákæru á hendur honum frestað á árinu 2003 vegna brots gegn 217. gr. almennra hegningarlaga. Var hann í júní 2005 dæmdur í sex mánaða skilorðsbundið fangelsi til þriggja ára fyrir þjófnað og brot gegn lögum um ávana- og fíkniefni. Gekkst hann undir sátt fyrir brot gegn lögum um ávana- og fíkniefni sama dag. Þá gekkst hann aftur undir sátt fyrir brot gegn lögum um ávana- og fíkniefni í september 2006. Hinn 25. október 2006 var ákærða gert að greiða 120.000 króna sekt vegna brots gegn lögum um ávana- og fíkniefni en nefndur dómur frá því í júní 2005 var látinn haldast. Hinn 30. október sl., var ákærði síðan dæmdur í tíu mánaða fangelsi, þar af sjö skilorðsbundna til þriggja ára, fyrir þjófnað, tilraun til þjófnaðar, eignaspjöll, umferðarlagabrot og brot gegn lögum um ávana- og fíkniefni. Þá var dómurinn frá júní 2005 tekinn upp og dæmdur með. Loks hlaut ákærði dóm fyrir þjófnað þann 14. mars sl. en var ekki gerð sérstök refsing.

Í máli þessu hefur ákærði verið sakfelldur fyrir fjölmörg brot, þar á meðal brot gegn 1. mgr. 151. gr. almennra hegningarlaga. Auk þess hefur hann verið sakfelldur fyrir fjársvik, 4 þjófnaðarbrot, 8 hylmingarbrot og 7 fíkniefnalagabrot.

Öll þessi brot eru framin á tiltölulega skömmum tíma og lýsir fjöldi brotanna einbeittum brotavilja ákærða. Ákærði hefur borið því við að hann hafi framið brot sín undir áhrifum vímuefna, en hann hafi nú látið af neyslu sinni og sé kominn í vinnu. Hann hefur framvísað staðfestingu meðferðarheimilisins Hlaðgerðarkots á því að hann hafi sótt þar meðferð. Horfir þetta til refsimildunar.

Við ákvörðun refsingar ber að horfa til fjölda brotanna og þess að sum brotanna eru framin í félagi við aðra. Auk þess verður horft til þess að ákærði hefur játað brot sín og verið samvinnuþýður við meðferð málsins. Sum brota þessara eru framin fyrir uppkvaðningu dómsins frá 30. október 2006 og ber því að ákvarða refsingu að hluta til með hliðsjón af 78. gr. almennra hegningarlaga, sem hegningarauka. Þegar litið er til fjölda þeirra brota sem ákærði framdi fyrir uppsögu dómsins frá 30. október 2006, leikur ekki vafi á að refsing sem þar var ákveðin hefði verið ákveðin þyngri en í dóminum greinir, ef brot þessi hefðu þá verið dæmd með. Sum brota ákærða eru framin eftir uppsögu dómsins og hefur ákærði rofið skilorð dómsins með þeim brotum. Ber því með vísan til 60. gr. almennra hegningarlaga að taka upp skilorðshluta dómsins, þ.e. 7 mánuði og ákveða refsingu ákærða í einu lagi, sbr. 77. gr. almennra hegningarlaga.

Þegar allt framangreint er virt er refsing ákærða ákveðin fangelsi í 12 mánuði.

Upptökukröfur.

Ákærði sæti upptöku á 24,52 g af amfetamíni, 3,88 g af hassi og 0,23 g af marihuana.

Sakarkostnaður.

Ákærði, G-kk-nf F-kk-nf, greiði sinn hluta sakarkostnaðar málsins, sem er málsvarnarlaun skipaðs verjanda hans, A-kvk-ef J-kvk-ef, héraðsdómslögmanns, 200.000 krónur að meðtöldum virðisaukaskatti. Við ákvörðun málsvarnarlauna var tekið tillit til vinnu verjanda á rannsóknarstigi.

Af hálfu ákæruvaldsins flutti málið K-kk-nf I-kk-nf V-kk-nf fulltrúi lögreglustjórans á höfuðborgarsvæðinu.

Dóminn kveður upp I-kvk-nf E-kvk-nf héraðsdómari.

D ó m s o r ð:

Ákærði, B-kk-nf M-kk-nf Á-kk-nf sæti fangelsi í 6 mánuði. Ákærði er sviptur ökurétti í 4 mánuði frá birtingu dómsins að telja.

Ákærði greiði Alvöru-gæðaflugeldum ehf. 5.000 krónur auk vaxta frá 30. desember 2006 samkvæmt 8. gr. laga um vexti og verðtryggingu nr. 38/2001 til dómsuppsögudags, en frá þeim degi með dráttarvöxtum samkvæmt 6. gr., sbr. 9. gr. sömu laga til greiðsludags.

Ákærði sæti upptöku á sambyggðum litaprentara og skanna af gerðinni Hewlett Packard Psc 2210, og bitvopni, 32,39 g af amfetamíni, 1,37 g af tóbaksblönduðu kannabisefni og 4,98 g af MDMA.

Ákærði greiði sinn hluta sakarkostnaðar málsins, 470.709 krónur, þar með talin málsvarnarlaun skipaðs verjanda síns, H-kk-ef I-kk-ef hæstaréttarlögmanns, 250.000 krónur að meðtöldum virðisaukaskatti.

Ákærði, E-kk-nf M-kk-nf H-kk-nf sæti fangelsi í 13 mánuði.

Ákærði greiði Olíuverslun Íslands 4.001 krónu auk vaxta samkvæmt 8. gr. laga nr. 38/2001 um vexti og verðtryggingu frá 12. júlí 2006 til 24. desember 2006, en frá þeim degi með dráttarvöxtum samkvæmt 6. gr., sbr. 9. gr. sömu laga til greiðsludags.

Ákærði greiði K-kk-þgf S-kk-þgf, 5.001 krónu auk vaxta samkvæmt 8. gr. laga nr. 38/2001 um vexti og verðtryggingu frá 7. ágúst 2006 til dómsuppsögudags, en með dráttarvöxtum frá þeim tíma samkvæmt. 6. gr., sbr. 9. gr. sömu laga til greiðsludags.

Skaðabótakröfu H-kk-ef S-kk-ef er vísað frá dómi.

Ákærði sæti upptöku á sambyggðum litaprentara og skanna af gerðinni Hewlett Packard Photosmart c3180, 47,67 g af hassi og 15,86 g af amfetamíni. Ákærði greiði sinn hluta sakarkostnaðar málsins sem er málsvarnarþóknun skipaðs verjanda hans á rannsóknarstigi, 50.423 krónur, að meðtöldum virðisaukaskatti, auk síns hluta málsvarnarlauna skipaðs verjanda síns, A-kvk-ef J-kvk-ef héraðsdómslögmanns, 175.000 krónur að meðtöldum virðisaukaskatti, samtals, 225.423 krónur.

Ákærði, G-kk-nf F-kk-nf G-kk-nf, sæti fangelsi í 12 mánuði.

Ákærði sæti upptöku á 24,52 g af amfetamíni, 3,88 g af hassi og 0,23 g af marihuana.

Ákærði greiði sinn hluta sakarkostnaðar málsins, sem er málsvarnarlaun skipaðs verjanda hans, A-kvk-ef J-kvk-ef, héraðsdómslögmanns, 200.000 krónur að meðtöldum virðisaukaskatti.

I-kvk-nf E-kvk-nf